**FK Volga (Nižný Novgorod)** (rus. *Футбольный клуб "Волга" Нижний Новгород*) je ruský futbalový klub pochádzajúci z mesta Nižnij Novgorod. Predchodca dnešného klubu bol založený v roku 1963 spojením 2 miestnych klubov „Torpedo" a „Raketa". Tím hral v minulosti najvyššiu sovietsku futbalovú ligu, v ktorej dosiahol najväčší úspech v podobe 14. miesta.[chýba zdroj]

Domáce zápasy hrávajú na štadióne s názvom Centraľnyj stadion „Lokomotiv", ktorý má kapacitu 17.800 miest. Otvorený bol v roku 1932, jeho posledná rekonštrukcia prebehla v roku 1997. Od 19. januára 2013 je hlavným trénerom klubu je bývalý ukrajinský futbalový reprezentant Jurij Nikolajevič Kalitvincev.

História
--------

Predchodca dnešného klubu - Futbalový klub Volga vznikol v roku 1963 spojením dvoch amatérskych miestnych mužstiev „Torpédo" a „Raketa". Od počiatku išlo o profesionálny klub, ktorý však pôsobil ako jedna časť športového klubu „Krasnoje Sormovo". Tento športový klub bol organizovaný priamo ako súčasť lodiarskeho podniku v Sormove (priemyselná časť mesta Gorkij, dnes Nižného Novgorodu).

Futbalový klub „*Volga*" Gorkij bol vlastne závodným klubom, na nižších úrovniach v ňom hrali amatérske mužstvá, na najvyššej úrovni bolo profesionálne klubové mužstvo, do ktorého nastupovali v klube vychovaní hráči z nižších amatérskych úrovní.

Počas prvej sezóny v roku 1963 si klub vydobil účasť v najvyššej sovietskej lige, ale toto svoje postavenie v nasledujúcom roku nedokázal obhájiť a v rokoch 1965 - 1984 hral iba v prvej a druhej sovietskej lige. V roku 1984 bol klub rozpustený a v hraní futbalu pokračoval iba amatérsky tím nesúci meno závodného klubu „*Krasnoje Sormovo*".

V roku 1993 ako následok rozpadu strojárskeho priemyslu prešiel závodný klub pod samosprávu Sormovskej oblasti a súťažil (stále ako amatérsky klub) pod názvom „*Sormovič*". V roku 1998 získal klub sponzorskú podporu od obchodného reťazca „Elektronika" a prevzal aj jeho názov - „*Elektronika*".

Dovtedy stále ešte klub amatérov v roku 2000 získal štatút profesionálneho futbalového klubu s názvom *FK Elektronika Nižnij Novgorod* (rus. ФК «Электроника» Нижний Новгород). Od roku 2001 do roku 2004 hral klub v ruskej druhej lige.

V roku 2004 sa klub vrátil k historickému názvu - FK Volga Nižnij Novgorod a prihlásil sa tak k nasledovníctvu pôvodného klubu z roku 1963.

V roku 2008 klub prešiel do ruskej prvej ligy (rus. *первый дивизион*; pervyj divizion) a v roku 2010 z druhého miesta postúpil do ruskej Premier League.

Káder mužstva
-------------

**Súčasná zostava**:

*Aktuálne k dátumu: 26. február 2013*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| # |  | Pozícia | Hráč |
| --- | --- | --- | --- |
| 1 | Rusko | B | Artur Nigmatullin |
| 4 | Rusko | O | Dmitrij Ajdov |
| 5 | Ukrajina | Z | Andrej Kariaka |
| 6 | Rusko | O | Dmitrij Poľanin |
| 8 | Gruzínsko | O | Gija Grigalava |
| 9 | Rusko | Z | Alexandr Šulenin |
| 11 | Rusko | Ú | Šamiľ Asiľdarov |
| 12 | Izrael | O | Dani Bondarv |
| 13 | Rusko | Z | Dmitrij Kudriašov |
| 14 | Arménsko | Ú | Artur Sarkisov |

 |  | 

| # |  | Pozícia | Hráč |
| --- | --- | --- | --- |
| 15 | Rusko | O | Jegor Tarakanov |
| 17 | Chorvátsko | Ú | Matija Dvorneković |
| 21 | Rusko | Z | Ruslan Adžindžal |
| 23 | Rumunsko | Z | Mihăiță Pleșan |
| 25 | Rusko | O | Andrej Bujvolov |
| 27 | Rusko | Ú | Alexej Sapogov |
| 29 | Rusko | Ú | Šota Bibilov |
| 31 | Rusko | B | Ilia Abajev |
| 33 | Rusko | O | Nikolaj Zajcev |
| 41 | Rusko | B | Michail Keržakov |
| 63 | Rusko | O | Alexandr Belozerov Kapitán klubu |
| 77 | Rusko | Ú | Alexandr Salugin |
| 83 | Rusko | Z | Alexandr Charitonov |

 |

Prehľad trénerov klubu
----------------------

* Rusko  Vladimir Zinoviev (júl 1998 – jún 2007)
* Rusko  Sergej Petrenko (júl 2007 – jún 2009)
* Rusko  Sergej Peredňa *(interim)* (júl 2009 – december 2009)
* Rusko  Alexandr Pobegalov (január 2010 – máj 2010)
* Gruzínsko  Omari Tetradze (máj 2010 – jún 2011)
* Rusko  Dmitrij Čeryšev (jún 2011 – jún 2012)
* Rusko  Gadži Gadžijev (jún 2012 – december 2012)
* Ukrajina  Jurij Kalitvincev (január 2013 – súčasnosť)

Referencie
----------

1. 1 2 3   *О клубе: Центральный стадион "Локомотив"* [online]. www.fcvolgann.ru (FK Volga Nižnij Novgorod), [cit. 2013-02-26]. Dostupné online. (v ruštine)
2. 1 2 3 4 5 6 7 8 9 10 11   *О клубе: История клуба* [online]. Nižnij Novgorod: www.fcvolgann.ru (FK Volga Nižnij Novgorod), [cit. 2013-02-26]. Dostupné online. (v ruštine)
3. 1 2   *Тренерский штаб ФК "Волга":Главный тренер* [online]. Nižnij Novgorod: www.fcvolgann.ru (FK Volga Nižnij Novgorod), [cit. 2013-02-26]. Dostupné online. (v ruštine)

Externé odkazy
--------------

* Oficiálna stránka klubu (po rusky) (po anglicky)

Zdroje
------

* *Squad of Volga Nizhny Novgorod in the season 2012/2013* [online]. transfermarkt.com, [cit. 2013-02-26]. Dostupné online. (po anglicky)
* *Volga Nyzhnyi Novgorod* [online]. soccerfame.sk, [cit. 2013-02-26]. Dostupné online. [nefunkčný odkaz]
* *Volga Nižnij Novgorod (Rusko)* [online]. eurofotbal.cz, [cit. 2013-02-26]. Dostupné online. (po česky)


|  |  |
| --- | --- |
| Portal | Športový portál |